wickkiey/tamil-wikipedia-markdown huggingface dataset:
# ஓசுமியம்(III) குளோரைடு



**ஓசுமியம்(III) குளோரைடு** (*Osmium(III) chloride*) என்பது OsCl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ஓசுமியமும் குளோரினும் சேர்ந்து இச்சேர்மம் உருவாகிறது.  

## தயாரிப்பு
ஓசுமியம் தனிமத்துடன் குளோரினைச் சேர்த்து வினைபுரிட்யச் செய்தால் ஓசுமியம்(III) குளோரைடு' உருவாகும்.  

:  

ஓசுமியம் நாற்குளோரைடு சேர்மத்தை சூடுபடுத்தினாலும் ஓசுமியம்(III) குளோரைடு' உருவாகும்.:  

:  

## இயற்பியல் பண்புகள்

ஓசுமியம்(III) குளோரைடு கருப்பு-பழுப்பு நிற படிகங்களாக உருவாகிறது.  

நீரை உறிஞ்சி OsCl<sub>3</sub>·3H<sub>2</sub>O என்ற வாய்ப்பாட்டைக் கொண்ட ஒரு நீரேற்றாக ஓசுமியம்(III) குளோரைடு அடர் பச்சை நிறப் படிகமாக மாறுகிறது.  

## பயன்கள்
ஓசுமியம்(III) குளோரைடு நீரேற்றானது இருகுளோரோயீரைதரினோ ஓசுமியம் என்ற் அணைவுச்சேர்மம் மற்றும் பிற ஓசுமியம் சேர்மங்களின் உற்பத்திக்கு ஒரு முன்னோடி வேதிச் சேர்மமாகப் பயன்படுத்தப்படுகிறது.  

பல்வேறு அரீன் அணைவுச் சேர்மங்கள் தயாரிப்பதற்கும் இது ஒரு முன்னோடிச் சேர்மமாகும்.
# அசர்பைஜானில் கருக்கலைப்பு

**அசர்பைஜானில் கருக்கலைப்பு** (*Abortion in Azerbaijan*) என்பது 12 வாரங்கள் வரை மற்றும் 12 முதல் 28 வாரங்களுக்கு இடைப்பட்ட குறிப்பிட்ட சூழ்நிலைகளில் கோரிக்கையின் பேரில் சட்டப்பூர்வமாக செய்யபடுகிறது. அசர்பைஜானின் தற்போதைய கருக்கலைப்புச் சட்டம் 1955 ஆம் ஆண்டு சோவியத் ஒன்றியத்தின் கருக்கலைப்புச் சட்டத்தை அடிப்படையாகக் கொண்டது. அசர்பைஜான் சோவியத் ஒன்றியத்தின் குடியரசாக இருந்தபோது ( அசர்பைஜான் சோவியத் சோசலிச குடியரசு என இருந்தது), 1991 இல் அசர்பைஜான் சுதந்திரமடைந்த பிறகு எந்த மாற்றமும் செய்யப்படவில்லை. 1965 மற்றும் 1987 க்கு இடையில் கருக்கலைப்பு விகிதம் மிக அதிகமாகவே இருந்தது (20 முதல் 28% வரை). சுதந்திரத்திற்குப் பிறகு, கருக்கலைப்பு விகிதம் கிட்டத்தட்ட பாதியாகக் குறைந்து, 2000க்குப் பிறகு ஒப்பீட்டளவில் உறுதிப்படுத்தப்பட்டுள்ளது (12 முதல் 14% வரை).  

கீழே கொடுக்கப்பட்டுள்ள விளக்கம் சுதந்திரத்திற்கு முந்தைய அசர்பைஜானின் நிலைமையைப் பற்றியது. சுதந்திரத்திற்குப் பிறகு கருக்கலைப்புச் சட்டத்தில் எந்த மாற்றமும் செய்யப்படவில்லை.  

27 ஜூன் 1936இல் பிறப்பிக்கப்பட்ட சோவியத் ஆணை உயிருக்கு ஆபத்து, ஆரோக்கியத்திற்கு கடுமையான அச்சுறுத்தல் அல்லது பெற்றோரிடமிருந்து பெறக்கூடிய ஒரு தீவிர நோய் இருக்கும் சூழ்நிலைத் தவிர கருக்கலைப்பு செய்வதைத் தடை செய்தது. கருக்கலைப்பு, மருத்துவமனை அல்லது மகப்பேறு இல்லத்தில் செய்யப்பட வேண்டும். மேற்கூறிய அறிகுறிகளில் ஒன்று கூட இல்லாமல் மருத்துவமனைக்கு வெளியே பாதுகாப்பற்ற கருக்கலைப்பு செய்யும் மருத்துவர்களுக்கு ஒரு வருடம் முதல் இரண்டு ஆண்டுகள் வரை சிறைத்தண்டனை விதிக்கப்படும். கருக்கலைப்பு சுகாதாரமற்ற சூழ்நிலையில் அல்லது சிறப்பு மருத்துவக் கல்வி இல்லாத ஒருவரால் செய்யப்பட்டிருந்தால், மூன்றாண்டுகளுக்குக் குறையாத சிறைத்தண்டனை வழங்கப்படும். ஒரு பெண்ணை கருக்கலைப்பு செய்ய தூண்டிய நபருக்கு இரண்டு ஆண்டுகள் சிறைத்தண்டனை விதிக்கப்பட்டது. கருக்கலைப்பு செய்த ஒரு கர்ப்பிணிப் பெண் கண்டிக்கப்படுவதோடு, மீண்டும் மீண்டும் குற்றம் செய்தால் 300 ரூபிள் வரை அபராதம் செலுத்த வேண்டும்.  

கர்ப்பத்தின் முதல் பன்னிரெண்டு வாரங்களுக்குப் பிறகு கருக்கலைப்புக்கான காரணங்களின் இந்த நீட்டிப்பு, கருத்தடை தொடர்பான அரசாங்கத்தின் தெளிவற்ற அணுகுமுறையுடன் இணைந்து, அதிகாரப்பூர்வமாக அறிவிக்கப்பட்ட கருக்கலைப்புகளின் எண்ணிக்கையில் வியத்தகு அதிகரிப்புக்கு வழிவகுத்தது. உயர்தர நவீன கருத்தடை சாதனங்களின் பற்றாக்குறை மற்றும் குறைந்த நம்பகத்தன்மை கொண்ட பாரம்பரிய முறைகளை நம்பியிருப்பது ஆகியவை கருக்கலைப்புக்கான அதிக நிகழ்வுகளுக்கு வழிவகுக்கும் பிற காரணிகளாகும். தம்பதிகளிடையே கருத்தடை மற்றும் அடிக்கடி கருக்கலைப்பு செய்வதால் ஏற்படும் உடல்நலக் கேடுகளைப் பற்றிய அறிவு இல்லாமை; மற்றும் மருத்துவர்கள், செவிலியர்கள், ஆசிரியர்கள் மற்றும் பிற நிபுணர்களுக்கு போதுமான பயிற்சி இல்லாதது போன்றவையும் ஒரு காரணமாக இருந்தது. 1989 இல், முழு முன்னாள் சோவியத் ஒன்றியத்திலும் ஆணுறைகள் கிடைப்பது தேவையில் 11 சதவீதம் மட்டுமே இருந்தது; கருப்பையக சாதனங்கள் (IUDs), 30 சதவீதம்; மாத்திரைகள், 2 சதவீதம் என இருந்தது. அசர்பைஜானில் 15-49 வயதுடைய பெண்களில் 6.5 சதவீதம் பேர் கருத்தடை முறையைத் தவறாமல் பயன்படுத்துகின்றனர். 10.1 சதவீதம் பேர் கருத்தடை முறையைப் பயன்படுத்துகின்றனர். 41.9 சதவீதம் பேர் கருத்தடை முறையைப் பயன்படுத்தவில்லை என 1990 ஆம் ஆண்டு அனைத்து ஒன்றிய மாதிரி ஆய்வுகளின் தரவுகள் குறிப்பிடுகின்றன. 35.3 சதவீதம் பேருக்கு கருத்தடை பற்றி எதுவும் தெரியாமல் இருக்கின்றனர்.
# ஓசுமியம்(II) குளோரைடு



**ஓசுமியம்(II) குளோரைடு** (*Osmium(II) chloride*) என்பது OsCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ஓசுமியமும் குளோரினும் சேர்ந்து இச்சேர்மம் உருவாகிறது.  

## தயாரிப்பு
ஓசுமியம்(III) குளோரைடு சேர்மத்தை வெற்றிடத்தில் 500 பாகை செல்சியசு வெப்பநிலைக்கு சூடுபடுத்தினால் விகிதச்சம்நிலைமாற்றம் நிகழ்ந்து .  
ஓசுமியம்(II) குளோரைடு உருவாகும்.  

::  

## இயற்பியல் பண்புகள்
ஓசுமியம்(II) குளோரைடு நீரில் கரையாத ஒரு நீருறிஞ்சும் அடர் பழுப்பு நிற திண்மப் பொருளாகும்.  

எத்தனால் மற்றும் ஈதர் ஆகிய கரைப்பான்களில் ஓசுமியம்(II) குளோரைடு கரையும்.  

## வேதிப் பண்புகள்
ஓசுமியம்(II) குளோரைடு கந்தக அமிலம் மற்றும் ஐதரோகுளோரிக் அமிலம் ஆகிய அமிலங்களுடன் வினை புரியாது.  
220 பாகை செல்சியசு வெப்பநிலையில் கார்பன் மோனாக்சைடுடன் வினைபுரிகிறது.  
::  

## பயன்கள்
வினையூக்க வினைகளின் மூலம் மூவல்கைலமீன்கள் தயாரிப்பில் ஓசுமியம்(III) குளோரைடு பயன்படுகிறது.
# கிளாபாசியோ டையசு



**கிளாபாசியோ டையசு (Clafasio Dias)** இந்தியாவைச் சேர்ந்த ஓர் அரசியல்வாதியாவார். கோவா சட்டமன்றத்தின் முன்னாள் சட்டமன்ற உறுப்பினரும் ஆவார். குன்கோலிம் சட்டமன்றத் தொகுதியைப் பிரதிநிதித்துவப்படுத்தினார். கிளாபாசியா டையசு பாரதிய சனதா கட்சியின் சட்டமன்ற உறுப்பினராகப் பதவி வகித்த சட்ட மன்ற உறுப்பினர் சுபாசு ராசன் நாயக்கு மற்றும் முன்னாள் சுயேச்சை சட்ட மன்ற உறுப்பினர் இயோகிம் அலெமாவோ ஆகியோரை தோற்கடித்து வெற்றி பெற்றார். மாவட்ட ஊராட்சிமன்ற *பஞ்சாயத்து* உறுப்பினராகவும், *கிராமசபை தலைவராகவும்* , தெற்கு கோவா மாவட்ட ஊராட்சியின் பஞ்சாயத்து தலைவராகவும் கிளாபாசியா டையசு இருந்தார்.  

2019 ஆம் ஆண்டு சூலை மாதத்தில் பாரதிய சனதா கட்சியில் இணைந்த இந்திய தேசிய காங்கிரசு கட்சியின் பத்து உறுப்பினர்களில் இவரும் ஒருவராவார்.
# சதாத் அலி கான்



**சதாத் அலி கான்** (*Sadath Ali Khan*) இந்தியாவைச் சேர்ந்த ஓர் அரசியல்வாதியாவார். முதல் மற்றும் இரண்டாவது மக்களவையிலும் இவர் உறுப்பினராக இருந்தார். 1952 ஆம் ஆண்டு முதல் 1962 ஆம் ஆண்டு வரை வாரங்கல் நாடாளுமன்றத் தொகுதியைப் பிரதிநிதித்துவப்படுத்தினார். இந்திய தேசிய காங்கிரசு கட்சியின் உறுப்பினரான இவர் 1953 ஆம் ஆண்டு முதல் 1957 ஆம் ஆண்டு வரை இந்திய அரசாங்கத்தின் செயலாளராகவும் பணியாற்றினார்.  

பின்னர் இவர் ஈராக் (1962-1965) மற்றும் துருக்கிக்கான இந்திய தூதராகவும் பணியாற்றினார்.  

## வாழ்க்கைக் குறிப்பு
சதத் அலி கான் நவாப் சாயின் இயார் இயங்கிற்கு 1916 ஆம் ஆண்டு செப்டம்பர் மாதம் 16 ஆம் தேதியன்று இந்தியாவின் ஐதராபாத்து நகரத்தில் பிறந்தார். ஐதராபாத் நிசாம் கல்லூரியில் தனது கல்வியைப் பெற்ற இவர் பின்னர் ஆக்சுபோர்டு பல்கலைக்கழகத்தில் மேற்படிப்புகளைப் பெற்றார். எழுத்தாளர் மற்றும் பத்திரிகையாளராக, உருது மற்றும் ஆங்கிலத்தில் கவிதைகள் எழுதினார், மேலும் சில ஆங்கில இலக்கியப் படைப்புகளை உருதுவில் மொழிபெயர்த்தார்.  

சகினா பேகத்தை மணந்தார், இத்தம்பதியருக்கு ஒரு மகன் இருந்தான்.
# காந்தரா வெங்கட ரமண ரெட்டி



**காந்தரா வெங்கட ரமண ரெட்டி** (*Gandra Venkata Ramana Reddy*) இந்தியாவைச் சேர்ந்த ஓர் அரசியல்வாதியாவார். தெலுங்கானா சட்டமன்றத்தின் தெலுங்கானா சட்டப் பேரவையின் பூபால்பள்ளி தொகுதியின் சட்ட மன்ற உறுப்பினராக உள்ளார், மேலும் தெலுங்கானா தனி மாநிலமாக மாறுவதற்கு முன்பு, அதே தொகுதியில் ஆந்திரப் பிரதேச சட்டமன்ற உறுப்பினராகவும் இருந்தார், 2009 ஆம் ஆண்டு முதல் 2014 ஆம் ஆண்டு வரை அங்கு அவர் தலைவராக செயல்பட்டார்.  

## தனிப்பட்ட வாழ்க்கை
வெங்கட ரமண ரெட்டியின் தந்தை ஜி. மோகன் ரெட்டியாவார். சோதி என்பவரை வெங்கட ரமண ரெட்டி மணந்து கொண்டார்.
# மங்களூரு நகர வடக்கு சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 2008 | ஜெ. கிருஷ்ண பாலேமார் | பாரதிய ஜனதா கட்சி |
| 2013 | பி. ஏ. மொகியுதீன் பாவா | இந்திய தேசிய காங்கிரஸ் |
| 2018 | பரத் ஷெட்டி. ஒய். | பாரதிய ஜனதா கட்சி |
| 2023 | } |  |
# அன்னமய்யா நகர்ப்புற மேம்பாட்டு ஆணையம்



**அன்னமய்யா நகர்ப்புற மேம்பாட்டு ஆணையம்** (*Annamayya Urban Development Authority*) என்பது இந்தியாவின் ஆந்திரப் பிரதேச மாநிலம் கடப்பா மாவட்டத்தில் உள்ள ஒரு நகர்ப்புற திட்டமிடல் நிறுவனம் ஆகும். 2019 ஆம் ஆண்டு சனவரி மாதம் 1 ஆம் தேதியன்று ஆந்திரப் பிரதேச பெருநகரப் பகுதி மற்றும் நகர்ப்புற மேம்பாட்டு ஆணையச் சட்டம், 2016 இன் கீழ் கடப்பாவை தலைமையகமாகக் கொண்டு இந்நிறுவனம் உருவாக்கப்பட்டது.  

## அதிகார வரம்பு
அன்னமய்யா நகர்ப்புற மேம்பாட்டு ஆணையத்தின் அதிகார வரம்பு 12,780.26 சதுரகிலோமீட்டர் (4,934.49 சதுர மைல்) பரப்பளவில் பரவியுள்ளது. இப்பகுதியின் மக்கள் தொகை 18.39 லட்சம் ஆகும். கடப்பா மாவட்டத்தின் 41 மண்டலங்களில் உள்ள 520 கிராமங்கள் இந்த ஆணையத்திற்குள் அடங்கியுள்ளன. கீழே உள்ள அட்டவணை அன்னமய்யா நகர்ப்புற மேம்பாட்டு ஆணையத்திற்கு உட்பட்ட நகரப் பகுதிகளை பட்டியலிடுகிறது.  

| அதிகார வரம்பு |
| --- |
# பாத்வெல்



**பாத்வெல்** (*Badvel*) என்பது இந்தியாவின் ஆந்திரப் பிரதேச மாநிலத்தின் கடப்பா மாவட்டத்தில் உள்ள ஒரு நகராட்சி ஆகும். பாத்வெல் நகரம் இரண்டு மண்டலங்களில் அமைந்துள்ளது. இது பாத்வெல் வருவாய் கோட்டத்தின் தலைமையகம் ஆகும். நகரின் பெரும் பகுதி பாத்வெல் மண்டலத்தின் கீழும், மீதமுள்ள பகுதி கோபவரம் மண்டலத்தின் கீழும் வருகிறது. இது பாத்வெல் வருவாய் கோட்டத்தின் கீழ் வருகிறது.  

புரோட்டத்தூர் நகரத்திலிருந்து பாத்வெல் வெறும் தொலைவிலும் கடப்பா நகரிலிருந்து தொலைவிலும் அமைந்துள்ளது. இவ்விரண்டு நகரங்களும் கடப்பா மாவட்டத்தின் முக்கிய நகரங்களாகும்/. கடப்பா மாவட்டத்தின் 3 ஆவது பெரிய நகரமாக பாத்வெல் நகரமும், அதைத் தொடர்ந்து கடப்பா மற்றும் புரோட்டத்தூர் ஆகியவை இதை தொடர்ந்தும் உள்ளன. தேசிய நெடுஞ்சாலை எண் -67 பாத்வெல் நகரம் வழியாக செல்கிறது.. புவியியல் ரீதியாக இந்த நகரம் கிழக்கு தொடர்ச்சி மலையின் அடிவாரத்தில் அமைந்துள்ளது.  

## சட்டமன்ற தொகுதி
பாத்வெல் நகரம் ஆந்திரப் பிரதேசத்தில் உள்ள ஒரு சட்டமன்றத் தொகுதியாகும்.. தற்போது இது பட்டியல் பிரிவினருக்கு ஒதுக்கப்பட்டுள்ளது. தற்போதைய சட்டமன்ற உறுப்பினர் டாக்டர் தாசரி சுதா.என்பவராவார்.  

## கல்வி
*இந்நகரத்தில் பள்ளிக் கல்வித் துறையின் கீழ் அரசு, உதவி பெறும் மற்றும் தனியார் பள்ளிகளால் ஆரம்ப மற்றும் இடைநிலைப் பள்ளிக் கல்வி கற்பிக்கப்படுகிறது, மேலும் இங்கு மாநிலத்தின் விவசாயக் கல்லூரி ஒன்றும் உள்ளது.* பல்வேறு பள்ளிகளும் ஆங்கிலம், தெலுங்கு. மொழிகளை பயிற்று மொழிகளாகக் கொண்டுள்ளன.
# ஜோதி குமார் சின்கா

**ஜோதி குமார் சின்கா** (*Jyoti Kumar Sinha)* என்பவர் பீகார் மாநிலம் பாட்னாவில் பிறந்த சமூக சேவகர். இவர் மத்திய காவல்துறையின் தலைமை இயக்குநராகவும், பின்னர் தேசிய பேரிடர் மேலாண்மை ஆணையத்தின் உறுப்பினராகவும், உளவமைப்பின் தலைவராகவும் பணியாற்றினார். இவர் 1967 தொகுதி பீகார் தொகுதி இந்தியக் காவல் பணி அதிகாரி ஆவார்.  

## ஆரம்ப கால வாழ்க்கை
ஜே. கே. சின்கா தனது பள்ளிப் படிப்பை பாட்னாவிலுள்ள தூய சவேரியார் உயர்நிலைப் பள்ளியில் முடித்தார், பின்னர் பாட்னா கல்லூரியில் வரலாற்றில் பட்டம் பெற்றார். இவர் தனது தந்தை மற்றும் தாத்தாவைப் பின்பற்றி 1967-ல் இந்தியக் காவல் பணியில் சேர்ந்தார். இவரது தாத்தா, மறைந்த சிறீ. ஏ. கே. சின்கா, 1939ஆம் ஆண்டு பீகார் காவல்துறையின் தலைமை இயக்குநர் ஆன முதல் இந்தியர் ஆவார். ஜே. கே. சின்காவின் தந்தையும் ஒரு உளவுத்துறை அதிகாரி ஆவார். இவர் பீகார் காவல்துறையின் தலைவராகவும் பதவி வகித்தார்.  

## விருதுகள்
2019-ல், சமூகப் பணித் துறையில் இவர் ஆற்றிய பங்களிப்பிற்காக பத்மசிறீ விருதைப் பெற்றார்.
# அனுதாய் வாக்


**அனுதாய் வாக்** (*Anutai Wagh*)(17 மார்ச் 1910 &#x2013; 1992) இந்தியாவில் முன்பள்ளி கல்வியின் முன்னோடிகளில் ஒருவர். இவர் தாராபாய் மோடக்கின் தொழில்முறை சக ஊழியராக இருந்தார். இவர் மொடக் உடன் இணைந்து திட்டம் ஒன்றின் முன்னோடியாக இருந்தார். இந்தப் பாடத்திட்டம் உள்நாட்டுப் பாடத்திட்டம், குறைந்த செலவில் கற்பித்தல் கருவிகளைப் பயன்படுத்தியது மற்றும் பங்கேற்பாளர்களின் முழுமையான வளர்ச்சியை நோக்கமாகக் கொண்டது. ஏ. டி. என். பாஜ்பாய் இவரை "உயர்ந்த சமூக சீர்திருத்தவாதி" என்று விவரித்தார். இவர் 1985-ல் ஜம்னாலால் பஜாஜ் விருதைப் பெற்றவர்.
# சத்யதேவ் பிரசாத்

இருந்து தியான் சந்த் விருதைப் பெறுகிறார்.]]  
**சத்யதேவ் பிரசாத்** (*Satyadev Prasad*)(பிறப்பு 19 செப்டம்பர் 1979) இந்தியாவைச் சேர்ந்த தடகள வீரர் ஆவார். இவர் வில்வித்தை போட்டியில் கலந்துகொள்கிறார்.  

பிரசாத் 2004 கோடைக்கால ஒலிம்பிக்கில் ஆண்கள் தனிநபர் வில்வித்தையில் போட்டியிட்டார். இவர் தனது முதல் போட்டியில் வெற்றி பெற்று 32வது சுற்றுக்கு முன்னேறினார். இரண்டாவது சுற்று வெளியேறுப் போட்டியில் வெற்றி பெற்று 16வது சுற்றுக்கு முன்னேறினார். மூன்றாவது ஆட்டத்தில் பிரசாத் வீழ்ச்சியடைந்தார். ஏனெனில் இவர் கடைசி சுற்று வரை சென்ற பரபரப்பான ஆட்டத்தில் தரவரிசையில் முதலாவது இடத்தில் உள்ள தென் கொரியா வீரர் இம் டோங்-ஹியூனிடம் தோற்றார். பிரசாத் ஒட்டுமொத்தமாக 10வது இடம் பிடித்தார். பிரசாத் வில்வித்தையில் 2018-தயான்சந்த் விருதைப் பெற்றார். மேலும் இவர் 25 செப்டம்பர் 2018 அன்று விருதைப் பெறுவார்.  

பிரசாத் 2004 கோடைக்கால ஒலிம்பிக்கில் 11வது இடம் பெற்ற இந்திய ஆண்கள் வில்வித்தை அணியிலும் உறுப்பினராக இருந்தார். மலேசியாவில் நடைபெற்ற ஆசிய அணி வாகையாளர் போட்டியில் வெண்கலப் பதக்கம் வென்றார். உரோம் உலக வாகையாளர் போட்டி 1999, பெய்ஜிங் உலக வாகையாளர் போட்டி 2001 மற்றும் நியூயார்க் உலக வாகையாளர் போட்டி 2003 ஆகியவற்றில் பங்கேற்றார். தாத்ரியில் உள்ள நொய்டா உடற்கல்வி கல்லூரியில் தனது பட்டப்படிப்பு மற்றும் முதுகலை படிப்பினை விளையாட்டுக் கல்வியில் முடித்துள்ளார்.  

## தனிப்பட்ட வாழ்க்கை
சத்யதேவ் பிரசாத் இந்தியாவின் உத்தரப்பிரதேசத்தில் உள்ள ஆசம்கர் மாநிலத்தில் உள்ள நிஜாமாபாத் நகரில் பிறந்தார். இவர் சிறு வயதிலேயே வில்வித்தை விளையாட்டை விளையாடத் தொடங்கினார். புகழ்பெற்ற வில்லாளியான லிம்பா ராமின் வெற்றியால் ஈர்க்கப்பட்ட இவர், விளையாட்டில் உயரக் கடுமையாகப் பாடுபட்டார்.
# ககம் சிங்

**ககம் சிங்** (*Hakam Singh*)(இறப்பு 14 ஆகத்து 2018) என்பவர் இந்தியத் தடகள வீரர் ஆவார், இவர் 1978 ஆசிய விளையாட்டுப் போட்டிகளில் 20 கிலோமீட்டர் ஓட்டப்பந்தயத்தில் தங்கப் பதக்கம் வென்றார். 1979-ல் தோக்கியோவில் நடைபெற்ற ஆசியத் தடகளப் போட்டியிலும் தங்கம் வென்றார். இவர் தியான் சந்த் விருதைப் பெற்றவர் ஆவார்.  

சிங் தனது 64 வயதில் 14 ஆகத்து 2018 அன்று பஞ்சாபின் சங்ரூரில் இறந்தார்
# உலூனா 11



**உலூனா 11 (ஈ - 6LF தொடர்)** *(Luna 11 (E-6LF series))* என்பது சோவியத் ஒன்றியத்தின் லூனா திட்டத்தின் ஆளில்லா விண்வெளி பயணமாகும். இது **உலூனிக் 11** என்றும் அழைக்கப்பட்டது. உலூனா 11 புவியைச் சுற்றி வரும் மேடையில் இருந்து நிலாவை நோக்கி ஏவப்பட்டு 1966 ஆகத்து 27 அன்று நிலா வட்டணையில் நுழைந்தது.  

## கண்ணோட்டம்
பணியின் நோக்கங்களாக பின்வரும் ஆய்வுகள் அடங்கும்.  

- நிலாவின் வேதியியல் உட்கூறைத் தீர்மானிக்க நிலா காமா மற்றும் எக்சுக்கதிர் உமிழ்வுகள்
- நிலா ஈர்ப்பு பிறழ்வுகள
- நிலாவுக்கு அருகில் உள்ள விண்கல் பாய்வோடைகளின் செறிவு
- நிலாவுக்கு அருகில் உள்ள வன் துகள் கதிர்வீச்சின் செறிவு.

அக்டோபர் 1,1966 அன்று மின்கலங்கள் செயலிழப்பதற்கு முன்பு 137 வானொலி தொடர்புகளும் நிலாவின் 277 வட்டணைகளும் நிறைவடைந்தன.  

இரண்டாம் தலைமுறை உலூனா விண்கலத்தின் இந்தத் துணைக்குழுவான E - 6LF நிலா வட்டணையில் இருந்து நிலா மேற்பரப்பின் முதல் புகைப்படங்களை எடுக்க வடிவமைக்கப்பட்டுள்ளது. இரண்டாம் நோக்கம் நிலாப் பொருண்மைச் செறிவுகள் பற்றிய தரவுகளைப் பெறுவதாகும் , இது முதன்முதலில் உலூனா 10 ஆல் கண்டறியப்பட்டது. யே - 6 கலத்தைப் பயன்படுத்தி அறிவியல் கருவிகளின் தொகுப்பு (மேலும் சோண்டு 3 இல் பயன்படுத்தப்பட்டதைப் போன்ற ஒரு படிமமாக்க அமைப்பு) மென்மையான தரையிறங்கும் விமானங்களில் பயன்படுத்தப்படும் சிறிய இறங்குகலத்துக்குப் பதிலாக மாற்றப்பட்டது. புகைப்படங்களின் பிரிதிறன் 15 முதல் 20 மீட்டர் ஆகும். சூரியக் கதிர்வீச்சு காரணமாக படத்திற்கு ஏற்படும் ஏற்படும் சிக்கல்களைக் குறைக்க , நிலா வட்டணையின் முதல் 24 மணி நேரத்திற்குள் அனைத்து புகைப்படங்களையும் எடுக்க திட்டமிடப்பட்டது. எதிர்கால நிலா ஊர்திக்கான செய்முறையாக வெற்றிடத்தில் பல்லிணைமாற்றச் செயல்திறனை ஆயும் ஒரு தொழில்நுட்பச் செய்முறையும் இதில் அடங்கும்.  

1966 ஆகத்து 27 அன்று 21:49 கிரீன்விச் மணிக்கு அமெரிக்க நிலாவட்டணையில் நுழைந்த இரண்டு வாரங்களுக்குப் பிறகு உலூனா 11 ஏவப்பட்டது. வட்டணை அளவுருக்கள் 160 x 1193 கிலோமீட்டர்கள் ஆகும். பயணத்தின் போது , தொலைக்காட்சி ஒளிப்படக் கருவி பயன்படுத்தக்கூடிய படங்களைத் திருப்பித் தரத் தவறிவிட்டது , ஏனெனில், ஒரு அயற் பொருள் திசைவைப்புக் கட்டுப்பாட்டு பொறிகளில் ஒரு கூம்புகுழலில் அடைத்ததால் விண்கலம் நிலா மேற்பரப்பை அடையும் சரியான திசைவைப்பை வைக்க முடியாமல் போனது. மின்சாரம் தீர்ந்த பின்னர், 1966 அக்டோபர் 1 அன்று பணி முறையாக முடிவடைவதற்கு முன்பு வரை மற்ற கருவிகள் தவறு இல்லாமல் செயல்பட்டன.
# நிடதவோலு கோட சத்தெம்ம கோயில்



**கோட சத்தெம்ம கோயில்** (*Kotasattemma Temple, Nidadavolu*) இந்தியாவின் ஆந்திரப் பிரதேச மாநிலத்தில் கிழக்கு கோதாவரி மாவட்டத்தில் உள்ள நிடதவோலு நகரத்தில் உள்ளது. இது ஓர் இந்து புனித யாத்திரை தலம் ஆகும்.  

சாளுக்கியர் காலத்தில், ருத்ரமாதேவியின் கணவரான சாளுக்கிய வீரபத்ரனால் கோட சத்தெம்ம கோவில் கட்டப்பட்டது. ரெட்டி வம்சத்தின் போது பல பேரிடர்களால் கோட சத்தெம்மாவின் சிலை புதைக்கபட்டது. 1934 ஆம் ஆண்டில், தேவுலாபள்ளி இராம மூர்த்தி சாத்திரியால் அவரது நிலத்தில் சிலை கண்டுபிடிக்கப்பட்டது, பின்னர் அவர் இக்கோயிலைக் கட்டினார்.
# உலூனா 12



**உலூனா 12 (E - 6LF series)** *(Luna 12 (E-6LF series))* என்பது லூனா திட்டத்தின் ஆளில்லா விண்வெளி பயணமாகும்.  

## கண்ணோட்டம்
உலூனா 12 புவியைச் சுற்றி வரும் வட்டணையில் இருந்து நிலாவை நோக்கி ஏவப்பட்டது. இது 1966, அக்டோபர் 25 அன்று நிலா வட்டணையை அடைந்தது. நிலா மேற்பரப்பின் புகைப்படங்களைப் பெற்று அனுப்பும் தொலைக்காட்சி அமைப்பு இந்த விண்கலத்தில் பொருத்தப்பட்டிருந்தது. இந்த புகைப்படங்களில் 1100 அலகீட்டு வரிகள் இருந்தன. இதன் பெருமப் பிரிதிறன் 14.9 - 19.8 மீ. நிலா மேற்பரப்பின் படங்கள் 1966, அக்டோபர் 27அன்று திருப்பி அனுப்பப்பட்டன. புகைப்படங்களின் எண்ணிக்கை தெரியவில்லை. உலூனா 12 இலிருந்து வானொலி ஒலிபரப்பு 1967, ஜனவரி 19 அன்று 602 நிலா வட்டணைகள், 302 ஒலிபரப்புகளுக்குப் பிறகு நிறுத்தப்பட்டது.  

உலூனா 11 சாதிக்கத் தவறிய பணியை முடிக்க உலூனா 12 ஏவப்பட்டது. நிலா வட்டணையில் இருந்து நிலா மேற்பரப்பின் உயர் பிரிதிறன் கொண்ட புகைப்படங்களை எடுக்கவும். உலூனா 12 1966, அக்டோபர் 25 அன்று நிலாவை அடைந்து 133 x 1,200 கிலோமீட்டர் வட்டணையில் நுழைந்தது. சோவியத் இதழ் அக்டோபர் 29 அன்று மேற்பரப்பில் எடுக்கப்பட்ட முதல் மழைக் கடல் மற்றும் அரிசுட்டார்க்கசு பள்ளத்தைக் காட்டும் படங்களை வெளியிட்டது. இவற்றின் பிரிதிறன் 15 முதல் 20 மீட்டர் வரை இருந்தது. படங்கள் தானாகவே துலக்கி, அலகிட்டு, உலர்த்தப்பட்டு புவிக்கு அனுப்பப்பட்டது. மேலும் அதற்குப் பிரகு படங்கள் எதுவும் வெளியிடப்படவில்லை. அதன் முக்கிய காட்சியாக்கப் பணியை முடித்த பிறகு , உலூனா 12 அதன் அறிவியல் பணியை வெற்றிகரமாக நிறைவேற்றுவதற்காக தற்சுழற்சி நிலைப்புடைய உருள்வில் இயக்கப்பட்டது.  

உலூனா 12 என்பது முதல் சோவியத் ஆய்லமாகும் ஆகும் , அங்கு ஜோதிரெல் வங்கி ஆய்வகத்தால் அதன் குறிகைகள் குறுக்கிடப்படுவதைத் தடுக்க வேண்டுமென்றே நடவடிக்கைகள் எடுக்கப்பட்டன.  

## மரபும் தகைமையும்
ஜனவரி 21,1967 அன்று சோவியத் செய்தி நிறுவனமான தாசு அமைப்பு , உலூனா 12 தரை நிலையங்களுடனான தொடர்பை முறித்துக் கொள்வதற்கான தனது பணியை முடித்துவிட்டதாக அறிவித்தது.
# உலூனா 13



**உலூனா 13 (E - 6M தொடர்)** *(Luna 13 (E-6M series)*)என்பது சோவியத் ஒன்றியத்தின் லூனா திட்டத்தின் ஆளில்லா விண்வெளி பயணமாகும்.  

## முழு கண்ணோட்டம்
உலூனா 13 விண்கலம் புவி வட்டணையில் இருந்து நிலா நோக்கி ஏவப்பட்டு , 1966 திசம்பர் 24 அன்று ஓசியானசு புரோசெல்லாரம் ( புயற்கடல்) பகுதியில் மென்மையான தரையிறக்கத்தை நிறைவு செய்தது.  

விண்கலத்தின் இதழ்கள் திறக்கப்பட்டு , ஆன்டெனாக்கள் நிறுவப்பட்டன , தரையிறங்கிய நான்கு நிமிடங்களுக்குப் பிறகு புவிக்கான தொலைத்தொடர்புகள் தொடங்கின. 1966 திசம்பர் 25, 26 ஆம் தேதிகளில் விண்கல தொலைக்காட்சி அமைப்பு அருகிலுள்ள நிலா நிலப்பரப்பின் இயற்காட்சிகளை வெவ்வேறு சூரியக் கோணங்களில் அனுப்பியது. ஒவ்வொரு காட்சியையும் அனுப்ப சுமார் 100 நிமிடங்கள் தேவைப்பட்டன. நிலா மேற்பரப்பின் இயக்க, இயற்பியல் பண்புகள், அண்ட கதிர் தெறிப்பு பற்றிய தரவுகளைப் பெறுவதற்காக விண்கலத்தில் இயந்திர மண் அளவீட்டு ஊடுருவுமாணியும் கதிர்வீச்சு அடர்த்திமானியும் பொருத்தப்பட்டிருந்தன. 1966 திசம்பர் 28 அன்று விண்கலத்திலிருந்து தகவல் தொடர்புகள் இழக்கப்பட்டன.  

உலூனா 9, அமெரிக்க சர்வேயர் 1 க்குப் பிறகு உலூனா 13 சந்திரனின் மேற்பரப்பில் வெற்றிகரமாக தரையிறங்கிய மூன்றாவது விண்கலமாக மாறியது இந்த ஆய்கலம் 1966 திசம்பர் 24 அன்று 18:01 ஒபொநே மணிக்கு க்ராஃப்ட் மற்றும் செலூகசு பள்ளங்களுக்கு இடையில் 18°52 ' வடக்கு அகலாங்கிலும் 62°3 ' மேற்கு நெட்டாங்கிலும் தரையிறங்கியது. அதன் முன்னோடிகளைப் போலல்லாமல் , உலூனா 13 தரையிறங்கி 113 கிலோகிராம் எடையுடன் வழக்கமான படம் எடுப்பு அமைப்புடன் கூடுதலான அறிவியல் கருவிகளின் தொகுப்பையும் கொண்டிருந்தது.  

லேண்டரின் அழுத்த சட்டகத்திற்குள் ஒரு மூவச்சு முடுக்கமானி , 20 முதல் 30 சென்டிமீட்டர் (7.9 முதல் 11.8 அங்குலம்) ஆழத்திற்கு, மட்கட்டமைப்பைத் தீர்மானிக்க, மண்ணை வெட்டியபோதும் தரையிறங்கும் போதும் நிலவிய விசைகளைப் பதிவு செய்தது. ஒரு ஜோடி விற்சுருள்கள் ஏற்றப்பட்ட சட்டங்களும் இதற்குப் பயன்படுத்தப்பட்டன. இந்த ஏற்றங்களில் ஒன்று நிலாத் தரைமண்ணில் ஊடுருவத் தேவையான விசைகளை அளவிட வடிவமைக்கப்பட்ட ஒரு சட்டம் ஊடுருவுமானியைக் கொண்டிருந்தது. ஊடுருவல் விசை ஒரு மணித்துளி வெடிப்பு மின்னூட்டத்தால் வழங்கப்படுகிறது. மற்றொரு சட்டம் ஒரு பின்னோக்கிச் சிதறல் அடர்த்திமானியைக் கொண்டிருந்தது , இது நிலாவுக்கு அருகிலுள்ள மேற்பரப்பு மண் அடர்த்தியைக் கண்டறிய பயன்படுத்தப்பட்டது. நான்கு கதிரலைமானிகள் மேற்பரப்பில் இருந்து அகச்சிவப்பு கதிர்வீச்சைப் பதிவு செய்தன , இது நண்பகல் வெப்பநிலையை 117 ±3 °செ ஆகக் குறித்தது. அதே நேரத்தில் கதிரளைமானி கதிர்வீச்சு அளவு மனிதர்களுக்கு குறைவான இடர் தருவதாகவே இருந்ததைச் சுட்டிக் காட்டியது.  

நிலா மேற்பரப்பின் மொத்தம் ஐந்து இயற்கைக் காட்சிகளைத் தரையிறங்கி திருப்பி அனுப்பியது , இது உலூனா 9 இல்பார்த்ததை விட மென்மையான நிலப்பரப்பைக் காட்டுகிறது. இரண்டு படக் கருவிகளில் ஒன்று (முப்பருமானப் படங்களைத் திருப்பித் தரும் நோக்கக் கருவி) தோல்வியடைந்தது , ஆனால் இது புகைப்படங்களின் தரத்தை குறைக்கவில்லை. ஊடுருவல் அளவி நிலா மண்ணடுக்கு அடர்த்தியை 800கிகி / மீ3 இல் அளந்தார்.  

ஒரு முழுமையான வெற்றிகரமான பணிக்குப் பிறகு , டிசம்பர் 28 அன்று 06:13 ஒபொநே வில் கலத்தில் இருந்த மின்கல அடுக்குகள் தீர்ந்துவிட்டதால் தொடர்பு இழக்கப்பட்டது.
# விளையாட்டுத்துறையில் பத்மசிறீ விருது பெற்றவர்களின் பட்டியல்

**விளையாட்டுத்துறையில் பத்மசிறீ விருது பெற்றவர்களின் பட்டியல்** (*List of Padma Shri award recipients in sports*) என்பது விளையாட்டுத்துறையில் பத்மசிறீ விருது பெற்ற, இந்திய விளையாட்டு வீரர்களின் பட்டியல் ஆகும். இது முழுமையற்றது.  
| பல்பீர் சிங் மூத்தவர் | சண்டிகர் | 1957 |  |
| --- | --- | --- | --- |
| குன்வர் திக்விஜய் சிங் | உத்தரப் பிரதேசம் | 1958 |  |
| மிகிர் சென் | மேற்கு வங்காளம் | 1959 |  |
| மில்கா சிங் | சண்டிகர் | 1959 |  |
| ஜாசு பட்டேல் | குசராத்து | 1960 |  |
| விஜய் அசாரே | குசராத்து | 1960 |  |
| ஆரத்தி சகா | மேற்கு வங்காளம் | 1960 |  |
| கியான் சிங் | உத்தரப் பிரதேசம் | 1961 |  |
| கோஸ்தா பிகாரி பால் | மேற்கு வங்காளம் | 1962 |  |
| நாரி கான்ட்ராக்டர் | மகாராட்டிரம் | 1962 |  |
| போலி உம்ரிகர் | மகாராட்டிரம் | 1962 |  |
| இராமநாதன் கிருஷ்ணன் | தமிழ்நாடு | 1962 |  |
| சோனம் கியாட்சோ | சிக்கிம் | 1962 |  |
| வசீர் அலி | மத்தியப் பிரதேசம் | 1963 |  |
| எம். ஜே. கோபாலன் | தமிழ்நாடு | 1964 |  |
| நவாங் கோம்பு | மேற்கு வங்காளம் | 1964 |  |
| சரண்ஜித் சிங் | அரியானா | 1964 |  |
| அவ்தார் சிங் சீமா | பஞ்சாப் | 1965 |  |
| எச். பி. எஸ். அலுவாலியா | பஞ்சாப் | 1965 |  |
| நரேந்திர குமார் | பஞ்சாப் | 1965 |  |
| தினகர் பல்வந்த் தியோதர் | மகாராட்டிரம் | 1965 |  |
| ஆங் காமி | அசாம் | 1965 |  |
| சந்திர பிரகாசு வோஹ்ரா | மேற்கு வங்காளம் | 1965 |  |
| ஹரிஷ் சந்திர சிங் ராவத் | தில்லி | 1965 |  |
| பூ டோர்ஜி | மேற்கு வங்காளம் | 1965 |  |
| சோனம் வாங்கியல் | சிக்கிம் | 1965 |  |
| வில்சன் லியோனல் கார்டன் ஜோன்ஸ் | மகாராட்டிரம் | 1965 |  |
| கிஷன் லால் | உத்தரப் பிரதேசம் | 1966 |  |
| மன்சூர் அலி கான் பட்டோடி | தில்லி | 1967 |  |
| குர்டியல் சிங் | சண்டிகர் | 1967 |  |
| பிரிதிபால் சிங் | பஞ்சாப் | 1967 |  |
| சங்கர் லக்ஷ்மன் | கருநாடகம் | 1967 |  |
| சந்து போர்டே | மகாராட்டிரம் | 1969 |  |
| பிசன் சிங் பேடி | Delhi | 1970 |  |
| ஈ. ஏ. எஸ். பிரசன்னா | கருநாடகம் | 1970 |  |
| சையத் முகமது. மொய்னுல் ஹக் | பீகார் | 1970 |  |
| கவுஸ் முகமது கான் | ஆந்திரப் பிரதேசம் | 1971 |  |
| குண்டப்பா விசுவநாத் | கருநாடகம் | 1971 |  |
| லெஸ்லி வால்டர் கிளாடியஸ் | மேற்கு வங்காளம் | 1971 |  |
| சைலேந்திர நாத் மன்னா | மேற்கு வங்காளம் | 1971 |  |
| சந்த்கி ராம் | தில்லி | 1971 |  |
| கமல்ஜித் சந்து | அமெரிக்க ஐக்கிய நாடுகள் | 1971 |  |
| அர்ச வர்தன் பகுகுணா | உத்தரப் பிரதேசம் | 1972 |  |
| அஜித் வாடேகர் | மகாராட்டிரம் | 1972 |  |
| ப. சு. சந்திரசேகர் | கருநாடகம் | 1972 |  |
| பாரூக் இஞ்சினியர் | மகாராட்டிரம் | 1973 |  |
| ஜோகிந்தர் சிங் | தில்லி | 1974 |  |
| பங்கஜ் ராய் | மேற்கு வங்காளம் | 1975 |  |
| அரி தாங் | தில்லி | 1976 |  |
| ரோஷன் லால் ஆனந்த் | பஞ்சாப் | 1976 |  |
| மீனா ஷா | உத்தரப் பிரதேசம் | 1977 |  |
| வாசுதேவன் பாஸ்கரன் | தமிழ்நாடு | 1981 |  |
| சையத் கிர்மானி | தமிழ்நாடு | 1983 |  |
| சையத் கிர்மானி | தமிழ்நாடு | 1982 |  |
| கபில் தேவ் | சண்டிகர் | 1982 |  |
| பிரகாஷ் பதுகோனே | கருநாடகம் | 1982 |  |
| விஜய் அமிர்தராஜ் | தமிழ்நாடு | 1983 | } |
# ரேடியம் ஆக்சைடு



**ரேடியம் ஆக்சைடு** (*Radium oxide*) என்பது RaO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும் ஆக்சிசனும் சேர்ந்து இச்சேர்மம் உருவாகிறது.  

## தயாரிப்பு
ரேடியம் உலோகத்தை காற்றில் எரித்தால் ரேடியம் ஆக்சைடு உருவாகிறது.:  

::  

இவ்வினையில் அநேகமாக ரேடியம் நைட்ரைடும் ரேடியம் பெராக்சைடும் உருவாகவும் வாய்ப்புகள் உள்ளன:  

::  
::  

## வேதிப் பண்புகள்
ரேடியம் ஆக்சைடு தண்ணீருடன் வினைபுரிந்து ரேடியம் ஐதராக்சைடு உருவாகிறது.  
::  

## பயன்கள்
கதிரியக்கச் சிகிச்சையில் பயன்படுத்தப்படும் பிற ரேடியம் சேர்மங்களை தயாரிக்க உதவும் முன்னோடிச் சேர்மமாக ரேடியம் ஆக்சைடு பயன்படுகிறது.
# உலூனா 14



**உலூனா 14 (E - 6LS தொடர்)** *(Luna 14 (E-6LS series)*)என்பது சோவியத் ஒன்றியத்தால் நடத்தப்பட்ட லூனா திட்டத்தின் ஆளில்லா விண்வெளி பயணமாகும். இது உலூனிக் 14 என்றும் அழைக்கப்பட்டது.  

## கண்ணோட்டம்
இந்த உலூனா 14 விண்கலம் உலூனா 12 வடிவமைப்பைப் போலவே இருந்ததாகவும் , உலூனா 10 கொண்டு சென்ற கருவிகளையே கொண்டுசென்றதாகவும் நம்பப்படுகிறது. புவி, நிலாப் பொருண்மைகளின் ஊடாட்டம், நிலா ஈர்ப்பு விசை - வெவ்வேறு வட்டணைகளில் விண்கலத்திற்கு தகவல்தொடர்புகளின் பரப்புதலும் அதன் நிலைப்பும் சூரிய ஆற்றல் துகள்கள், அண்டக் கதிர்கள், நிலா இயக்கம் பற்றிய ஆய்வுகளுக்கான தரவுகளை இது வழங்கியது. இந்த விண்கலம் லூனா தொடரின் இரண்டாவது தலைமுறையின் இறுதி கலமாகும்.  

லூனா 14 1968, ஏப்ரல் 10 அன்று நிலா வட்டனையில் 19:25 ஒபொநேரத்தில் வெற்றிகரமாக நுழைந்தது. தொடக்க வட்டணை அளவுருக்கள் 160 × 870 கிலோமீட்டர்கள், 42 ′ சாய்வில் இருந்தன. N1 - L3 முன்னோட்ட நிலா தரையிறங்கும் திட்டத்திற்கு ஆதரவாக தகவல் தொடர்பு அமைப்புகளை சோதிப்பதே இந்த விண்கலத்தின் முதன்மை குறிக்கோளாக இருந்தது. விண்கல வட்டணையில் இருந்தான தரைக் கண்காணிப்பும் நிலா ஈர்ப்பின் பிறழ்வுகளைத் துல்லியமாக வரைபடமாக்கலும் எதிர்கால நிலாப் பயணங்களின் பாதைகளைக் கணிக்கப் பெரிதும் உதவும். உலூனா 14 சூரியனில் இருந்துவரும் அண்ட கதிர்கள், மின்னூட்டத் துகள்களைப் பற்றி ஆய்வு செய்வதற்கான அறிவியல் கருவிகளையும் எடுத்துச் சென்றது. இருப்பினும் சில விவரங்களே வெளிப்படுத்தப்பட்டுள்ளன.. இந்தப் பணி 75 நாட்கள் நீடித்தது.
# ரேடியம் நைட்ரைடு



**ரேடியம் நைட்ரைடு** (*Radium nitride*) என்பது Ra<sub>3</sub>N<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும் நைட்ரசனும் சேர்ந்து இச்சேர்மம் உருவாகிறது.  

## தயாரிப்பு
ரேடியம் உலோகம் நைட்ரசனை ஈர்த்துக் கொள்வதால் ரேடியம் நைட்ரைடு உருவாகிறது.:  

::  
## இயற்பியல் பண்புகள்
ரேடியம் நைட்ரைடு கருப்பு நிற திண்மமாக உருவாகிறது.
# விஜய் குமார் தாதா


**விஜய் குமார் தாதா** (*Vijay Kumar Dada*) என்பவர் இந்தியக் கண் மருத்துவர் மற்றும் சர் கங்கா ராம் மருத்துவமனை (புது தில்லி) ஆலோசகர் ஆவார். இவர் அகில இந்திய மருத்துவ அறிவியல் கழகத்தின் மருத்துவர் ஆர். பி. கண் மருத்துவ அறிவியல் மையத்தின் முன்னாள் தலைவர் மற்றும் மாணவர் ஆவார். இவர் கண்புரை மற்றும் கண் அழுத்த நோய் போன்ற கண் நோய்கள் குறித்துப் பல கட்டுரைகளை எழுதியுள்ளார். தேசிய மருத்துவ அறிவியல் கழகத்தின் தேர்ந்தெடுக்கப்பட்ட சகாவான தாதா, இந்திய அரசால் 2002-ல் நான்காவது மிக உயர்ந்த இந்தியக் குடிமகன் விருதான பத்மசிறீ விருதைப் பெற்றார்.  

## மேலும் பார்க்கவும்

- கண்புரை
- கண் அழுத்த நோய்
# இலியாசு அலி

**இலியாசு அலி** (*Ilias Ali*)(பிறப்பு 1955) என்பவர் இந்தியாவின் அசாமைச் சேர்ந்த அறுவை சிகிச்சை நிபுணர் ஆவார். 2019ஆம் ஆண்டில், அசாமின் பின்தங்கிய பகுதிகளில் குடும்பக் கட்டுப்பாடு மற்றும் பிறப்பு கட்டுப்பாட்டு நடவடிக்கைகள் குறித்த விழிப்புணர்வை ஏற்படுத்துவதில் இவர் ஆற்றிய பங்களிப்பிற்காக இந்தியக் குடியரசுத் தலைவர் ராம்நாத் கோவிந்தால் பத்மசிறீ விருது வழங்கப்பட்டுக் கவுரவிக்கப்பட்டார்.  

## தொழில்
அலி கவுகாத்தி மருத்துவக் கல்லூரி மற்றும் மருத்துவமனையில் மருத்துவ அறுவை சிகிச்சை நிபுணராக பணியாற்றி ஓய்வு பெற்றவர்.  

## புத்தகங்கள்

- *குரி சாதிகர் மஹாபயாதி - எய்ட்ஸ்*
# கல்யாண் பானர்ஜி


**கல்யாண் பானர்ஜி** (*Kalyan Banerjee*) என்பவர் புது தில்லியைச் சேர்ந்த இந்திய ஓமியோபதி மருத்துவர் ஆவார். மிஹிஜான் ஓமியோபதி நிறுவனத்தின் முன்னாள் மாணவரான இவர் 1977-ல் புது தில்லியின் சித்தரஞ்சன் பூங்காவில் உள்ள ஓமியோபதி சுகாதார மையமான மருத்துவர் கல்யாண் பானர்ஜி மருத்துவ மையத்தினை நிறுவினார். இவர் மத்திய சுகாதாரம் மற்றும் குடும்ப நல அமைச்சகத்தில் உள்ள ஓமியோபதி ஆராய்ச்சிக்கான மத்தியக் குழு போன்ற பல அரசு நிறுவனங்களுடன் தொடர்புடையவர். இக்குழுவின் உறுப்பினராகவும், அமைச்சகத்தின் ஓமியோபதி ஆராய்ச்சிக்கான மத்தியக் குழுவில் உறுப்பினராகவும் இருந்தார். ஆயுஷ், ஓமியோபதி மருந்தியல் குழு மற்றும் நிலையான நிதிக் குழுவில் உறுப்பினராக இடம் பெற்றுள்ளார். 2009ஆம் ஆண்டில், மருத்துவத் துறையில் இவர் ஆற்றிய பணிக்காக இந்திய அரசு இவருக்கு நான்காவது உயரிய குடிமகன் விருதான பத்மசிறீ விருதை வழங்கியது.
# இரத்தின் தத்தா



**இரத்தின் தத்தா** (*Rathin Datta*)(1931 - 27 சனவரி 2020) திரிபுராவைச் சேர்ந்த இந்திய மருத்துவர். இவர் பத்மசிறீ மற்றும் விடுதலைப் போரின் நண்பர்கள் கௌரவத்தைப் பெற்றவர்.  

## வாழ்க்கை
தத்தா 1931ஆம் ஆண்டு அசாமில் உள்ள மங்கல்தோயில் பிறந்தார்.  

## மருத்துவ பணி
இலண்டனில் பயிற்சியினை முடித்து, இந்தியா திரும்பிய தத்தா, அறுபதுகளின் பிற்பகுதியில் திரிபுரா சுகாதார பணியில் சேர்ந்தார். வங்காளதேச விடுதலைப் போரின் போது வங்காளதேச விடுதலைப் போராளிகளுக்கும் இந்திய வீரர்களுக்கும் சிகிச்சை அளித்தார். இவர் 1971-ல் பல உயிர்களைக் காப்பாற்றினார். இவர் 1992-ல் திரிபுரா சுகாதார சேவைகளின் இயக்குநராகவும் சிறப்பு செயலாளராகவும் பணியாற்றினார். திரிபுராவிலிருந்து பத்மசிறீ விருது பெற்ற இரண்டாவது நபர் இவர். வங்காளதேச விடுதலைப் போரில் இவர் ஆற்றிய பங்களிப்பிற்காக 2012-ல் விடுதலைப் போரின் நண்பர்கள் விருது பெற்றார்.  

## இறப்பு
தத்தா 27 சனவரி 2020 அன்று தனது 88ஆவது வயதில் கொல்கத்தாவில் உள்ள தனது சொந்த வீட்டில் காலமானார்.
# தொட்டபசவப்பா கோயில்


**தொட்டபசவப்பா கோயில்** (*Doddabasappa Temple*) என்பது 12 ஆம் நூற்றாண்டின் மேலைச் சாளுக்கியர் காலத்திய கட்டிடக்கலையை அடிப்படையாகக் கொண்டு கட்டப்பட்ட ஒரு கோயிலாகும். இது இந்தியாவின் கர்நாடக மாநிலம் தம்பாலில் உள்ளது. தம்பால் கடக் நகருக்கு தென்கிழக்கே 20 கி.மீ. (12 மைல்) தொலைவிலும், கொப்பள் மாவட்டத்தில் உள்ள இட்டாகிக்கு தென்மேற்கே 24 கி.மீ. (15 மைல்) தொலைவிலும் உள்ளது. இங்கு கருவறையில் ஒரு சிவலிங்கம் உள்ளது. கோயில் உட்புறம் ஒரு நிலையான கட்டுமானம் மற்றும் ஒரு கருவறையும், ஒரு முன்மண்டபமும் , ஒரு முக்கிய மண்டபமும் உள்ளது. முன்மண்டபம் கருவறையை மண்டபத்துடன் இணைக்கிறது. மேலைச் சாளுக்கிய நினைவுச்சின்னங்கள், தற்போதுள்ள திராவிடக் கட்டிடக்கலை (தென்னிந்திய) கோயில்களின் பிராந்திய மாறுபாடுகள், கர்நாடக திராவிட கட்டிடக்கலை பாரம்பரியத்தை வரையறுக்கின்றன.  

### விண்மீன் திட்டம்
உள்ள கிபி 12 ஆம் நூற்றாண்டைச் சேர்ந்த, தொட்டா பசவப்பா கோயில் விமானத்தின் இருபத்தி நான்கு புள்ளிகள் கொண்ட விண்மீன் திட்டம்]]  
24-புள்ளிகள் கொண்ட தடையற்ற நட்சத்திர வடிவமைப்பு இந்த கோயிலின் முக்கிய அம்சமாகக் கருதப்படுகிறது. மேலும், சோப்புக்கற்களைக் கொண்டு இதன் கட்டுமானம் எழுப்பப்பட்டுள்ளது.
# உலூனா 15


| mission_type = Lunar sample return  
| operator =  
| COSPAR_ID = 1969-058A  
| SATCAT = 4036  
| mission_duration = 8&nbsp;days achieved  

| spacecraft_bus = Ye-8-5  
| manufacturer = GSMZ Lavochkin  
| dry_mass =  
| launch_mass =  
| launch_rocket = Proton-K/D  
| launch_site = Baikonur 81/24  
| launch_contractor =  
| destroyed = &nbsp;UTC  

| orbit_epoch =  
| orbit_reference = Selenocentric  
| orbit_regime =  
| orbit_periapsis =  
| orbit_apoapsis =  
| orbit_inclination =  
| orbit_period =  
| apsis = selene  

| instruments =  

| interplanetary =  
ஒருங்கமைந்த சோவியத், அமெரிக்க விண்வெளி பயணங்களின் விண்வெளித்தொடர்புகளின் நிகழ்வுகள் முதன்முதலாக அமைலாயின. சோவியத் ஒன்றியம் உலூனா 15 இன் விண்கலத் திட்டம் அப்பல்லோ 11 திட்டத்துடன் மோதாது என்பதை உறுதிப்படுத்தியது. இருப்பினும் அதன் சரியான திட்டப்பணி எந்த்ந் ஊடகத்திலும் விளம்பரப்படுத்தப்படவில்லை.
# நர்கோனா அரண்மனை



**நர்கோனா அரண்மனை** (*Nargona Palace*) என்பது இந்தியாவின் பீகார் மாநிலத்திலுள்ள தர்பங்காவில் அமைந்துள்ளது. இந்த அரண்மனை ராஜ் தர்பங்காவில் கட்டப்பட்ட கடைசி அரச அரண்மனையாகும்.  

## வரலாறு
1934 இல் பீகாரின் வடக்குப் பகுதியை உலுக்கிய நேபாள-பீகார் பூகம்பத்தில் அழிந்த முக்கிய நகரங்களில் தர்பங்கா நகரமும் ஒன்றாகும். கிட்டத்தட்ட முழு நகரமும் அழிந்து போனது. தர்பங்காவிலுள்ள அரண்மனைகளும் பெரும் சேதத்தை சந்தித்தன. மோதி மகால் அரண்மனை பூகம்பத்தில் முற்றிலுமாக அழிக்கப்பட்டது. ஆனந்த் பாக் அரண்மனை மற்றும் ராம் பாக் அரண்மனை கடுமையாக சேதமடைந்து நிலநடுக்கத்திற்குப் பிறகு மீண்டும் கட்டப்பட்டன. அந்த காலத்தில் தர்பங்காவை நிர்வகித்த மிதிலை பிரதேசத்தின் மகாராஜா காமேசுவர் சிங் என்ற பிராமண ஆட்சியாளர், பூகம்பத்தை எதிர்க்கும் தொழில்நுட்பத்துடன் புதிய அரண்மனையை கட்ட முடிவு செய்தார். அரண்மனை கட்டப்பட்டபோது பூகம்பத்தை எதிர்க்கும் அம்சங்களை உள்ளடக்கிக் கட்டப்பட்டது. பூகம்பத்தைத் தாங்கும் திறன் 1988 இல் பீகாரில் மற்றொரு நிலநடுக்கம் ஏற்பட்டபோது நிரூபிக்கப்பட்டது. பூகம்பத்தை எதிர்க்கும் தொழில்நுட்பத்தை உள்ளடக்கிய இந்தியாவின் முதல் கட்டிடம் இதுவாகும்.  

## தற்போதைய நிலை
அரண்மனையும் அதனைச் சுற்றியுள்ள தோட்டம், பழத்தோட்டங்கள், மற்றும் ராஜ் தர்பங்காவின் தலைமை அலுவலக கட்டிடம் ஆகியவை 1972 இல் பீகார் அரசுக்கு ஒரு பல்கலைக்கழகத்தை நிறுவுவதற்காக நன்கொடையாக வழங்கப்பட்டது. இப்போது லலித் நாராயண் மிதிலா பல்கலைக்கழகம் என்றா பெயரில் இயங்கி வருகிறது.
# மக்வான்பூரின் சேனர்கள்



**மக்வான்பூர் சேனர்கள்** (*Senas of Makwanpur*) நேபாளத்தின் மிதிலைப் பகுதியின் வடக்குப் பகுதிகளில் அமைந்திருந்த ஒரு பேரரசு ஆகும். இவர்களின் வரலாற்றின் ஒரு பகுதியாக, 1675 வரை, அவர்கள் தர்பங்கா இராச்சியத்திற்கு அடிபணிந்து ஆட்சி செய்து வந்தனர். மேலும் அவர்களுக்கு கப்பம் செலுத்தி வந்தனர். மக்வான்பூர் போருக்குப் பின்னர் நேபாளத்தை ஒருங்கிணைத்த போது பிருத்வி நாராயண் ஷாவால் நேபாளத்துடன் இணைக்கப்பட்டனர். போரில் மக்வான்பூர் வீரர்களில் 60 கோர்காலி வீரர்கள் காயமடைந்தனர். மேலும், 400 வீரர்கள் இறந்தனர்.  

## தோற்றம்
வங்காளத்தில் சென் வம்சத்தின் வீழ்ச்சிக்குப் பிறகு, இவர்களின் சந்ததியினர் நாட்டின் பல்வேறு பகுதிகளுக்குச் சென்றதாக நம்பப்படுகிறது. மிதிலையின் வடக்குப் பகுதிகளில் ஒரு குடும்பம் குடியேறியதாகவும் நம்பப்படுகிறது. 13 ஆம் நூற்றாண்டின் முதல் பாதியில் நவீனகால சப்தரி மாவட்டத்திலுள்ள ரூபநகரில் முதலில் குடியேறிய முகுந்தசேனா என்ற சேனா குடும்பத்தின் உறுப்பினரால் மக்வான்பூர் குடும்பம் நிறுவப்பட்டது. மக்வான்பூர் பகுதியை கைப்பற்றும் வரை அவர் தனது ஆட்சியை மெதுவாக விரிவுபடுத்தினார். இராச்சியம் பால்பாவை நோக்கி விரிவடைந்து பின்னர் ராஜாபூர், தனஹு, லாமா, பியூதன், மதரியா, தர்ச்சா, ரைசிங்க, விநாயகப்பூர் மற்றும் குல்மி ஆகிய பகுதிகளிம் விரிவடைந்தது.  

1631 முதல் 1672 வரை ஆட்சி செய்த ஹரிஹரசேனன் என்ற மன்னன், ஒரு முஸ்லிம் நவாப்பின் கீழ் இருந்த கோந்த்தவரா பகுதியைக் கைப்பற்றிய பின்னர் *இந்துபதி* என்ற பட்டத்தை வைத்துக் கொண்டார்.  

## ஜகதசேனனின் கல்வெட்டு
மக்வான்பூர் இளவரசரான ஜகதசேனாவின் கல்வெட்டு, ஜனக்பூரில் ஜானகி ராம் மடாலயத்தில் கண்டுபிடிக்கப்பட்டது. இது மாநிலத்தின் பொருளாதார நிலையை வெளிச்சம் போட்டுக் காட்டுகிறது.  

ஜானகி ராம் மடத்திற்கு மக்வான்பூர் சாம்ராஜ்யத்தால் நிதி உதவி செய்ய முடியவில்லை என்று கல்வெட்டு விவரிக்கிறது.
# தர்கியா புள்ளிக்குருவி

**தர்கியா புள்ளிக்குருவி** (அறிவியல் பெயர்: *Jynx torquilla torquilla*) என்பது ஐரோவாசிய புள்ளிக்குருவியின் துணையினம் ஆகும்.  

## விளக்கம்
தர்கியா புள்ளிக்குருவியானது கொண்டைக்குருவியை விடச் சற்றுச் சிறியதாக சுமார் 18 செ.மீ. நீளம் இருக்கும். இதன் அலகு, விழிப்படலம், கால்கள் ஆகியவை எல்லாம் பழுப்பு நிறத்தில் இருக்கும். இதன் உடலின் மேற்பகுதியானது கருஞ்சாம்பல் நிறமாக இருக்கும், அதில் பழுப்பு நிறப்பட்டைகளோடும் மென் கோடுகளோடும் காட்டியளிக்கும். இதன் பிடரியில் இருந்து கரும் பட்டைக் கோடுகள் இருபுறமும் முதுகு நோக்கிச் செல்லும். கண்ணின் வழியாக ஒரு பழுப்புக்கோடு பின்னோக்கிச் செல்லக் காண இயலும். அதற்கு மேல் ஒரு சிறு வெள்ளைக்கோடும் காணப்படும். இறக்கைப் போர்வை இறகுகுகளின் மேல் வெண் புள்ளிகளும் பழுப்புக் கறைகளும் காணலாம். மோவாய், தொண்டை ஆகியன ஆழ்ந்த வெளிர் மஞ்சளாக நெருக்கமான சிறு கறுப்புப் பட்டைகளோடு காணப்படும். மார்பும், வயிறும் சிவப்புத் தோய்ந்த மஞ்சள் நிறமான வெண்மையாக இருக்கும். மார்பில் பழுப்புப் பட்டைகளோடு காட்சியளிக்கும். ஆணுக்கும் பெண்ணுக்கும் உருவ வேறுபாடு குறிப்பிடத்தகதாக இல்லை.  

## பரவலும் வாழிடமும்
தர்கியா புள்ளிக்குருவியானது ஐரோப்பாவில் இனப்பெருக்கம் செய்கிறது. அங்கிருந்து குளிர்காலத்தில் இந்தியா போன்ற நாடுகளுக்கு வலசை வருகிறது. இவை தென்னிந்தியாவின் மேற்குத் தொடர்ச்சி மலைகள் சார்ந்த கேரளப் பகுதிகளில் காணப்பட்ட குறிப்புகள் உண்டு.  

## நடத்தை
வலசை வரும் இப்பறவைகள் தனித்தோ இணையாகவோ திரியக்கூடியன. மரங்கொத்தி குடும்பத்தைச் சேர்ந்தவை என்றாலும் இவை தரையிலும் இரைதேடக்கூடியன. மரங்களில் இரை தேடும்போது மரங்கொத்திகளைப் போல கிளைகளில் நெடுக்குவாக்கில் தொங்குவதோடு, குருவிகளைப் போலக் குறுக்குவாக்கில் சிறிசிமிர்களில் அமர்ந்திருக்க காண இயலும். மரப்பட்டைகளிடையே உள்ள புழுபூச்சிகள், எறும்புகள் ஆகியவற்றை பிடித்தாலும் மரங்கொத்தியைப் போல அலகால் மரத்தை தட்டும் பழக்கம் இல்லாதது. தரையில் இரை தேடும்போது கரிக்குருவியைப் போல வாலை நிமிர்த்திக் கொள்ளும். எறும்புகளும், எறும்பு முட்டைகளுமே இதன் முதன்மை உணவாகும்.  

இவை ஐரோப்பாவில் இனப்பெருக்கம் செய்பவை. அங்கு மரப் பொந்துகளில் இவை கூடு கட்டுகின்றன. மே மற்றும் சூன் மாதங்களில் ஏழு முதல் பத்து வரையில் வெள்ளை முட்டைகளை இடுகின்றன.
# ரேடியம் குளோரேட்டு



**ரேடியம் குளோரேட்டு** (*Radium chlorate*) என்பது Ra(ClO<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும், குளோரின் ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு
சோடியம் குளோரேட்டு சேர்மத்துடன் ரேடியம் குளோரைடு சேர்மத்தைச் சேர்த்து வினைபுரியச் செய்து ரேடியம் குளோரேட்டை தயாரிக்கலாம்:  

::  

## இயற்பியல் பண்புகள்
வெண்மை நிறத்தில் திண்மமாகத் தோன்றும் இச்சேர்மம் நீரில் கரையாது.  

ரேடியம் குளோரேட்டு ஒரு சிறந்த ஆக்சிசனேற்றியாகச் செயல்படுகிறது.
# உணர்திறமையவாதம்

(1748–1832)]]  
**உணர்திறமையவாதம்** அல்லது **உணர்திறவாதம்** (**Sentiocentrism**, **sentio-centrism**, அல்லது **sentientism**) என்பது உணர்திறனுள்ள உயிர்களை தார்மீக அக்கறை எனும் வளையத்தின் மையத்தில் வைக்கும் ஒரு நெறிமுறைப் பார்வை ஆகும். மனிதர்களோடு கூட உணர்திறனுள்ள பிற விலங்குகளும் உரிமைகளையும் நலத்தேவைகளையும் கொண்டுள்ளன என்றும் இவையாவும் கருத்தில் கொள்ளப்பட வேண்டியவை என்றும் வலியுறுத்தும் மெய்யியல் தத்துவமே உணர்திறவாதமாகும்.  

உணர்திறமையவாதமானது வெவ்வேறு இனங்களைச் சேர்ந்த உணர்திற உயிரினங்களுக்கிடையே காட்டப்படும் பாகுபாட்டை விலங்கினவாதம் என்னும் தான்தோன்றித்தனமான பாகுபாடு என்று கருதுகிறது. ஒத்திசைவுள்ள உணர்திறமையவாத நம்பிக்கை என்பது அனைத்து உணர்திற உயிரினங்களையும் மதிக்க வல்லது. தங்களை மனிதநேயவாதிகள் என்று அடையாளப்படுத்திக் கொள்ளும் பலரும் குறிப்பாக மனிதநேயம் என்ற சொல் தெய்வீகத்துடன் முரண்பட்டு நிற்கும் இடங்களிலெல்லாம் தங்களை "உணர்திறவாதிகள்" அல்லது "உணர்திறமையவாதிகள்" என்றே உணர்கின்றனர். உணர்திறமையவாதமானது மனிதமையவாத சிந்தனையின் எதிர்ச் சிந்தனையாகத் திகழ்கிறது.
# எலிசபெத்தா பியராசோ


**எலிசபெத்தா " பெத்தி " பியராசோ** *(Elisabetta "Betty" Pierazzo)* (1963 - 2011) 2002 முதல் 2011 வரை கோள் அறிவியல் நிறுவனத்தில் மூத்த அறிவியலாளராக இருந்தார். பியராசோ மொத்தல் குழிப்பள்ளத்தில் புலமை பெற்றவர். அரிசோனா பல்கலைக்கழகத்தில் துணைப் பேராசிரியராகவும் இருந்தார்.  

## வாழ்க்கையும் தொழிலும்
எலிசபெத்தா 1963, ஜூலை 4 அன்று இத்தாலியின் நோலேயில் தாய் மரியா சுக்காட்லினுக்கும் தந்தை நெரினோ பியராசோவுக்கும் ஆகியோருக்கு பிறந்தார். 1989 ஆம் ஆண்டில் பியராசோ தனது சொந்த ஊரான தக்சன் அரிசோனா<nowiki/>வுக்கு குடிபெயர்ந்தார் , 1990 ஆம் ஆண்டில் அரிசோனா பல்கலைக்கழகத்தின் கோள் அறிவியல் பிரிவில் பட்டதாரிப் பள்ளியில் சேரத் தொடங்கினார். 1997 ஆம் ஆண்டில் அரிசோனா பல்கலைக்கழகத்தில் முனைவர் பட்டம் பெற்றார் , மேலும் இவரது பணிக்காக ஜெரார்டு பி. கைப்பர் நினைவு விருது வழங்கப்பட்டது. 1997 முதல் 2002 வரை பியராசோ அரிசோனா பல்கலைக்கழகத்தில் தங்கி ஆராய்ச்சி உதவியாளராகப் பணியாற்றினார். 2007 ஆம் ஆண்டில் பியராசோ தனது கீத் பவலை மணந்தார். அதே ஆண்டு பியராசோ ஆராய்ச்சி என்ற நிலையில் இருந்து பி. எஸ். ஐ. யில் மூத்த அறிவியலாளராகப் பதவி உயர்வு பெற்றார். இந்த நேரத்தில் பியராசோ அரிசோனா பல்கலைக்கழக நிலா, கோள் ஆய்வகத்தில் துணை ஆசிரியராகவும் பணியாற்றினார் , அங்கு அவர் வானியற்பியல் கற்பித்தார். இந்த புத்தகம் 2012 இல் வெளியிடப்பட்டது. இல் 2013 கோள் அறிவியல் நிறுவனம் பியராசோவின் நினைவாக ஒரு பன்னாட்டு மாணவர் பயண விருதை நிறுவியது , அங்கு மாணவர்கள் அமெரிக்காவில் உள்ள மாணவர்கள் வெளிநாட்டில் பட்டப்படிப்பு வேலையைத் தொடர உதவுவதற்காக 2,000 டாலர் வரை நிதியுதவி பெற விண்ணப்பிக்கலாம். கூடுதலாக , நிலாவில் ஒரு பள்ளம் 2015 இல் இவருக்கு கணிக்கையாக்கப்பட்டது. இறுதியாக பியராசோவின் சொந்த ஊரான நோவேலில் உள்ள ஒரு பள்ளி இவருக்குக் கணிக்கையாக்கப்பட்டது. இப்பள்ளி , 6 முதல் 9, 10 முதல் 12 வயதுடைய மாணவர்களுக்கு கற்பிக்கும் தொடக்க, நடுநிலைப் பள்ளியாக செயல்படுகிறது.
# ஜெசிக்கா மிங்க்

**ஜெசிகா மிங்க் (Jessica Mink)** (முன்னர் **டக்ளஸ் ஜான் மிங்க்**) ஓர் அமெரிக்க மென்பொருள் உருவாக்குநரும் ஆர்வர்டு, சுமித்சோனிய வானியற்பியல் மையத்தில் தரவுக் காப்பகவியலாளரும் ஆவார். யுரேனசு கோளைச் சுற்றியுள்ள வளையங்களைக் கண்டுபிடித்த குழுவில் இவரும் ஒருவராக இருந்தார்.  

## இளமையும் தொழிலும்
இவர் 1951 ஆம் ஆண்டில் இலிங்கன் நெப்ராசுக்காவில் பிறந்தார். 1969 ஆம் ஆண்டில் டண்டி சமூக உயர்நிலைப் பள்ளியில் படிப்பை முடித்தார். 1973 ஆம் ஆண்டில் மாசசூசெட்சு தொழில்நுட்ப நிறுவனத்தில் கோள் அறிவியலில் இளம் அரிவியல். பட்டமும் (1973) மூதறிவியல். பட்டமும் (1974) பெற்றார். 1976 முதல் 1979 வரை கார்னெல் பல்கலைக்கழகத்தில் வானியல் மென்பொருள் உருவாக்குநராக பணியாற்றினார். இந்த நேரத்தில்தான் யுரேனசைச் சுற்றியுள்ள வளையங்களைக் கண்டுபிடித்த குழுவில் இவர் இருந்தார். குழுவிற்குள் தரவுக் குறைப்பு மென்பொருள், தரவுப் பகுப்பாய்விற்கு அவர் பொறுப்பாக இருந்தார். கார்னலில் பணிபுரிந்த பிறகு அவர் மீண்டும் மசாச்சூசட்சு தொழில்நுட்ப நிறுவனத்துக்குக் குடிபெயர்ந்தார் , அங்கு அவர் நெப்டியூனின் வளையங்களைக் கண்டுபிடிப்பதில் பங்களித்தார். இவர் WCSகருவிகள்,RVSAO உள்ளிட்ட வானியற்பியலில் பொதுவாகப் பயன்படுத்தப்படும் பல மென்பொருள் தொகுப்புகளை எழுதியுள்ளார்.  

முனைவர் பட்டம் இல்லாத போதிலும் இவர் அமெரிக்க வானியல் கழகத்திலும் பன்னாட்டு வானியல் ஒன்றியத்திலும் உறுப்பினராக உள்ளார்.  

## தனிப்பட்ட வாழ்க்கை
இவர் ஒரு முனைப்பான மிதிவண்டி பயனர். மாசசூசெட்சு மிதிவண்டிக் கூட்டணியின் அதிகாரியாகவும் இயக்குநராகவும் பணியாற்றிய அவர் , 1991 முதல் கிழக்கு கடற்கரை பசுமைவழியின் மாசசூசெட்டசுப் பகுதியின் சாலைத் திட்டமிடுபவராகவும் இருந்து வருகிறார்.  

இவர் ஒரு திருநங்கை பெண் , அவர் 2011 ஆம் ஆண்டில் தனது 60 வயதில் உலகுக்கு வெளிப்படுத்தினார். அதன்பிறகு அவர் தனது பாலியல் மாற்றப் பட்டறிவுகளைப் பற்றி பேசியுள்ளார். தொழில்முறைச் சூழலில் பாலியல் மாற்றத்தின் பட்டறிவுகளைப் பற்றிய இரண்டு கட்டுரைகளிலும் அவர் இடம்பெற்றார். வாண்டர்பில்ட்டு பல்கலைக்கழகத்தில் 2015 உள்ளடக்கிய வானியல் மாநாட்டின் இணை அமைப்பாளராக இவர் இருந்தார்.  

இவர் தற்போது மாசசூசெட்ஸில் வாழ்ந்து வருகிறார். இவருக்கு ஒரு மகள் உள்ளார்.
# இராமன் கபூர்


**இராமன் கபூர்** (*Raman Kapur*) என்பவர் ஓர் இந்திய மருத்துவ முறையில் குத்தூசி மருத்துவ நிபுணர், எழுத்தாளர் மற்றும் இந்தியக் குத்தூசி மருத்துவ சங்கத்தின் தலைவர் ஆவார்.  

## மருத்துவ பணி
இராமன் கபூர் புது தில்லியில் உள்ள சர் கங்கா ராம் மருத்துவமனையில் குத்தூசி மருத்துவம் துறைக்குத் தலைமை தாங்குகிறார். சீன மருத்துவத்தின் பெய்ஜிங் பல்கலைக்கழகத்துடன் இணைந்து குத்தூசி மருத்துவம் சார்ந்த படிப்புகளை நடத்தும் நிறுவனமான குத்தூசி மருத்துவம் மற்றும் இயற்கை மருத்துவ நிறுவனத்திற்குத் தலைவராகவும் உள்ளார். குத்தூசி மருத்துவம் பற்றிய மூன்று புத்தகங்களை எழுதியுள்ளார். இந்த புத்தகங்கள்*, குத்தூசி மருத்துவம் மற்றும் திசு சுத்திகரிப்பு முறைக்கான வழிகாட்டி*, *மருத்துவப் பயிற்சி* மற்றும் *குத்தூசி மருத்துவத்தில் மென்மையான லேசர்கள் - பொதுவான நோய்களுக்கான சிகிச்சை* மற்றும் குத்தூசி மருத்துவத்தில் முதுகலை பட்டய படிப்புக்கு இந்திரா காந்தி தேசிய திறந்தநிலை பல்கலைக்கழகத்தின் ஒத்துழைப்பாராகவும்உள்ளார்.  

## கல்வி
கபூர் புது தில்லியில் உள்ள சல்வான் பொதுப் பள்ளியில் கல்வி கற்றார். கபூர் 1979-ல் புது தில்லி மருத்துவ அறிவியல் பல்கலைக்கழகத்தில் இளங்நிலை மருத்துவப் பட்டம் பெற்றார். இவர் 1982-ல் புது தில்லியில் தனது சொந்த பயிற்சியைத் தொடங்கினார், பின்னர் சர் கங்கா ராம் மருத்துவமனையில் ஆலோசகராகச் சேர்ந்தார். இறுதியில் குத்தூசி மருத்துவம் துறையின் தலைவரானார். இந்த விருதைப் பெறும் முதல் குத்தூசி மருத்துவ நிபுணர் என்ற பெருமையை இவர் பெற்றார். இவர் மருத்துவர், குத்தூசி மருத்துவ நிபுணர் மற்றும் இவரது புத்தகங்களின் இணை ஆசிரியரான சுனிதா கபூரை மணந்தார்.  

## மேலும் பார்க்கவும்

- கலர்பஞ்சர்
# தெற்கத்திய புள்ளி மரங்கொத்தி

**தெற்கத்திய புள்ளி மரங்கொத்தி** (அறிவியல் பெயர்: *Picumnus innominatus malayorum*) என்பது புள்ளி மரங்கொத்தியின் துணையினம் ஆகும்.  

## விளக்கம்
சிட்டுக்குருவியை விடச் சிறியதான இப்பறவை சுமார் 10 செ.மீ. நீளம் இருக்கும். இதன் அலகு சிலேட் கறுப்பு நிறமாகவும், விழிப்படலம் சிவந்த பழுப்பு நிறமாகவும், கால்கள் ஆழ்ந்த ஈய நிறத்தில் இருக்கும். உடலின் மேற்பகுதி மஞ்சள் தோய்ந்த ஆலிவ் நிறத்தில் இருக்கும். உச்சந்தலை ஆரஞ்சும் கறுப்பும் கலந்த நிறத்தில் இருக்கும். கண்கள் வழியாகக் கறுப்புத் தோய்ந்த அகன்ற ஆலிவ் நிறப்பட்டை மேலும் கீழும் வெள்ளைக் கறைகள் அழகுபடுத்த கீழ் நோக்கிக் கழுத்து வரை செல்லக் காண இயலும். உடலின் அடிப்பகுதி மஞ்சள் கலந்த வெண்மையாகப் பெரிய கறுப்புக் கறைகளோடு காட்சியளிக்கும். வயிற்றிலும் வாலடியிலும் கறுப்புக் கறை கறுப்புப் பட்டையாக நீண்டு காட்சியளிக்கும். பெண் பறவையின் தலை உச்சியில் மஞ்சள் கலந்த ஆலிவ் நிறமாக முதுகின் நிறம்போன்றே காணப்படும்.  

## பரவலும் வாழிடமும்
தெற்கத்திய புள்ளி மரங்கொத்தியானது தென்னிந்தியாவில் கிழக்கு, மேற்குத் தொடர்ச்சி மலைகள் சார்ந்த பகுதிகளில் ஈரம் மிகுந்த இலையுதிர் காடுகளிலும், மூங்கில் காடுகளிலும் காணப்படுகிறது.  

## நடத்தை
தெற்கத்திய புள்ளி மரங்கொத்தியை கதிர்க்குருவி, பட்டாணிக் குருவி, பசையெடுப்பான் குருவி போன்ற சிறு பறவைகளின் இரைதேடும் கூட்டத்துடன் காணலாம். தனித்தும் இணையாகவும் மரக்கிளைகளைச் சுற்றியும், தாழ்வான சிமிறுகளில் அமர்ந்தும், இரைதேடும். இது அடிக்கடி மரங்கொத்தியைப் போல மரப்பட்டைகளை ஒலி உண்டாகும்படி அலகால் தட்டவும் செய்யும். இப்பறவை விரைந்து நேராக பறக்கும் இயல்பு உடையது. எறும்புகளையும், அதன் முட்டைகளையுமே இது முதன்மை உணவாக கொண்டுள்ளது. 'ஸ்பிட், ஸ்பிட்' என மென் குரல் கொடுப்பதோடு அலகால் மரப்பட்டைகளையும், மூங்கிளையும் தட்டி உரக்க ஒலி எழுப்பும்.  

## இனப்பெருக்கம்
தெற்கத்திய புள்ளி மரங்கொத்தி சனவரி முதல் மார்ச் வரை இனப்பெருக்கம் செய்கிறது. மூங்கில் அல்லது காய்ந்த மரத்தில் பொந்து குடைந்து அதில் கூடமைத்து மூன்று அல்லது நான்கு வெள்ளை முட்டைகளை இடுகிறது. இவை அமைக்கும் பொந்துகள் ஒன்று முதல் ஐந்து மீட்டர் உயரத்தில் மூன்று செ.மீ இக்கும் குறைவான விட்டத்தில் அமைக்கின்றன.
# மிலிந்த் வசந்த கீர்த்தனே


**மிலிந்த் வசந்த் கீர்த்தனே** (*Milind Vasant Kirtane*) என்பவர் இந்தியக் காது, மூக்கு, தொண்டை அறுவை சிகிச்சை நிபுணர் ஆவார், இவர் மும்பையில் முதல் உட்செவிச்சுருள் பதிய அறுவை சிகிச்சை செய்ததாகக் கூறப்படுகிறது. இந்திய அரசு, 2014ஆம் ஆண்டில், மருத்துவத் துறையில் இவர் ஆற்றிய பங்களிப்பிற்காக நான்காவது உயரிய குடிமக்கள் விருதான பத்மசிறீ விருதை வழங்கி கௌரவித்தது.  

## கல்வி
பிறப்பால் மகாராட்டிரரான மிலிந்த் வசந்த் கீர்த்தனே, கிங் எட்வர்ட் ஜான்ஸ் நினைவு மருத்துவமனை மற்றும் சேத் கோர்தந்தாஸ் சுந்தர்தாஸ் மருத்துவக் கல்லூரியில் இவர் உட்செவிச்சுருள் பதியம், எண்டோஸ்கோபிக் சைனஸ் அறுவை சிகிச்சை மற்றும் நரம்பியல் ஆகியவற்றில் நிபுணத்துவம் பெற்றவர். இவர் 2300க்கும் மேற்பட்ட உட்செவிச்சுருள் பதிய அறுவை சிகிச்சைகளைச் செய்துள்ளார். மும்பையில் முதன்முதலில் உட்செவிச்சுருள் பதிய அறுவை சிகிச்சை செய்த பெருமை இவரையே சாரும்.  

கீர்த்தனே, 2005ஆம் ஆண்டு இந்திய அரசாங்கத்தின் மரு. பி.சி. ராய்விருதை பெற்றார். இவர் இந்தியாவின் மடலிடைக் குழிவு அகநோக்கியியல் சமூகத்தின் நிறுவனர் தலைவர்  

## வெளியீடுகள்
- 
- 
- 
- 
- 
- 
-
# கல்தாஜி



**கல்தாஜி** (*Galtaji*) என்பது இந்திய மாநிலமான இராசத்தானிலுள்ள செய்ப்பூரிலிருந்து சுமார் 10 கிமீ தொலைவில் உள்ள ஒரு பண்டைய இந்து யாத்திரை தளமாகும். செய்ப்பூரைச் சுற்றியுள்ள மலைகளின் வளையத்தில் ஒரு குறுகிய பள்ளத்தில் கட்டப்பட்ட கோயில்களின் வரிசையை இந்த தளம் கொண்டுள்ளது. ஒரு இயற்கை நீரூற்று மலையின் மீது உயரமாக வெளிப்பட்டு கீழ்நோக்கி பாய்ந்து, பக்தர்கள் நீராடும் புனித குளங்களை நிரப்புகிறது. பார்வையாளர்களும் யாத்ரீகர்களும் பிளவுகளில் ஏறிச் செல்லலாம். உயரமான நீர்க் குளத்தைத் தாண்டி மலை உச்சியில் உள்ள கோயிலுக்கும் செல்லலாம். அங்கிருந்து செய்ப்பூரின் காட்சிகள் மற்றும் அதன் கோட்டைகள் பள்ளத்தாக்கு தளம் முழுவதும் கண்டு களிக்கலாம். கலாவ் என்ற துறவி இங்கு வாழ்ந்ததாகவும், தியானம் செய்ததாகவும், தவம் செய்ததாகவும் நம்பப்படுகிறது.  

## சிறீ கல்தா பீடம்

ஆரவல்லி மலைகளில் செய்ப்பூரின் கிழக்கே 10 கிமீ தொலைவில் உள்ள மலைப்பாதையில் இது கட்டப்பட்டுள்ளது. 15 ஆம் நூற்றாண்டின் முற்பகுதியில் இங்கு வாழ்ந்த இராமாநந்தரின் இராமானந்த சம்பிரதாயத்தை பின்பற்றுபவர்களாக உள்ளனர். அவர், 15 ஆம் நூற்றாண்டின் முற்பகுதியில் கல்தாவுக்கு வந்து, அந்த இடத்தில் இருந்த முந்தைய யோகிகளுக்குப் பதிலாக கல்தா காடியின் தலைவரானார்.  

கல்தா வட இந்தியாவின் முதல் வைணவ இராமானந்த பீடமாகவும், இராமானந்தா பிரிவின் மிக முக்கியமான மையங்களில் ஒன்றாகவும் மாறியது.  

கோஸ்வாமி நாபா தாஸ் என்றா துறவியும் இங்கிருந்தார். அவர் துளசிதாசரை சந்தித்ததாக கூறப்படுகிறது. கல்தா பீடம் என்பது ஜம்மு, பஞ்சாப் மற்றும் கீழ் இமாச்சலப் பிரதேசம் போன்ற இடங்களிலுள்ள இராமநந்திகளுக்கு இந்த இடம் (இச்சம்பிரதாயத்தை பின்பற்றுபவர்களை **இராமானந்திகள்** என்று அழைப்பர்.) ஒரு புனித யாத்திரை தளமாகும்.  

கோவிலில் வட்டமான கூரைகள், செதுக்கப்பட்ட தூண்கள் மற்றும் வர்ணம் பூசப்பட்ட சுவர்கள் கொண்ட பல மண்டபங்கள் உள்ளன. இந்த வளாகம் ஒரு இயற்கை நீரூற்று மற்றும் 7 புனித குளங்களை உருவாக்கும் நீர்வீழ்ச்சிகளை சுற்றி அமைக்கப்பட்டுள்ளது.  

### சூரியன் கோவில்
மலையின் உச்சியில் சூரியக் கடவுளுக்கு அர்ப்பணிக்கப்பட்ட ஒரு சிறிய கோயில் உள்ளது. இது *சூர்யா மந்திர்* என்று அழைக்கப்படுகிறது.  

## தண்ணீர் குளங்கள்

இக்கோயில் அதன் இயற்கை நீரூற்றுகளுக்கு பெயர் பெற்றது. அதிலிருந்து நீர் குளங்களில். இங்கு ஏழு தொட்டிகள் உள்ளன. இதில் கல்தா குளம் மிகவும் புனிதமானது. அவை ஒருபோதும் வறண்டு போகாது. குறிப்பாக மகர சங்கராந்தி அன்று இக்குளத்தில் நீராடுவது மங்களகரமானதாகக் கருதப்படுகிறது. மேலும் ஆயிரக்கணக்கானோர் ஒவ்வொரு ஆண்டும் இங்கு நீராட வருகிறார்கள்.
# ரேடியம் ஐதராக்சைடு



**ரேடியம் ஐதராக்சைடு** (*Radium hydroxide*) என்பது Ra(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும், ஐதரசன் ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. சுழிய அயனி வலிமையில் நீரிய RaOH<sup>+</sup> அயனி இணையின் நிலைப்புத்தன்மை மாறிலியின் மதிப்பு ஐந்துக்கு சமமாகும்.  

## தயாரிப்பு
- ரேடியமும் தண்ணீரும் சேர்ந்து வினைபுரிந்தால் ரேடியம் ஐதராக்சைடு உருவாகும்:

::  

- ரேடியம் ஆக்சைடு சேர்மமும் தண்ணீரும் வினைபுரிந்தாலும் ரேடியம் ஐதராக்சைடு உருவாகும். இவ்வினையில் அதிக அளவிலான வெப்பம் வெளியிடப்படுகிறது:

::  

- ரேடியம் நைட்ரேட்டுடன் சோடியம் ஐதராக்சைடு கரைசலை வினைபுரியச் செய்தும் ரேடியம் ஐதராக்சைடு தயாரிக்கப்படுகிறது

ரேடியம் ஐதராக்சைடு நச்சு மற்றும் அரிக்கும் தன்மை கொண்ட வேதிப்பொருள் ஆகும். பேரியம் ஐதராக்சைடு (Ba(OH)<sub>2</sub>) மற்றும் இசுட்ரோன்சியம் ஐதராக்சைடு (Sr(OH)<sub>2</sub>) ஆகியவற்றை விட குறிப்பிடத்தக்க அளவு நச்சுத்தன்மை வாய்ந்தது.